經數: 一八六一

經名: 大乘法苑義林章卷第七

頁數: 三六一

上	欄

脫身. 曼殊室利白言. 世尊. 聲聞獨覺所得

轉依名法身不. 善男子. 不名法身. 名解脫

身. 解脫身故說彼二乘與佛平等. 由法身

故說有差別. 此說二乘二轉依果菩提涅

槃. 皆名解脫身. 離煩惱障縛故. 如來所得

二轉依果菩提涅槃合名法身. 無量功德勝

所依故. 成唯識云. 安樂解脫身. 大牟尼名法

或說爲三. 金光明說. 一化身. 二應身. 三

法身. 卽彼經中有七復次. 說三所由. 一者

依應化身說有餘涅槃. 所現之身相似苦

諦. 有餘依故. 依後法身說無餘涅槃. 一切

餘依究竟盡故. 二者依三身說無住涅槃.

二身不實. 念念不住. 數數出現. 以不定

故. 不住涅槃. 法身眞實. 離相寂然. 曾不

出現. 以常定故不住生死. 前二義中. 說有

餘依不住涅槃. 分應化身. 由住無餘依.

及不住生死中. 有法如如如如智二故亦

分二. 然彼但是功德法本. 合名法身. 此爲

生類. 現佛非佛二相有殊. 分爲應化. 三者

一切凡夫爲三相故. 有縛有障. 遠離三身.

爲□彼故但說三身. 一思惟分別相. 謂遍

計所執二法二我相當情現故. 遠離化身.

二化他起相. 能取所取雜染相現境離應身.

三成就相. 於眞理智未泯相故遠離法身.

如其次第如是諸相. 不能解故. 不能滅

故. 不能淨故. 不至三身. 若於三相能解

滅淨具足三身. 四者凡夫未能拔除三心.

遠離三身. 一起事心. 二依根本心. 三根本

心. 依諸伏道起事心盡. 起事心滅故得顯

中	欄

化身. 此說見修一切煩惱諸相應心名起

事心. 發生諸業及諸果故名起事心. 生死

本故障隨類身. 修道伏除煩惱折伏. 故說

依諸伏道. 起事心盡. 起事心滅. 故得顯隨

類化身. 善不善業相應心名依根本心. 業

是趣生所依本故. 若修聖道便斷諸業. 故

說依諸斷道. 依根本心盡. 依根本心滅故.

得顯現佛應身. 三有苦果相應心名根本

心. 生死根本自體性故. 無漏道圓. 二空智

滿. 有漏根本苦果方滅. 故說依勝拔道. 根

本心盡. 根本心滅故. 得至如如如如智法

身. 彼經意說. 煩惱熾盛不悔滅者. 不見

五趣隨類化身. 若悔滅者得見化身. 雖悔

煩惱業熾盛者. 不見應身. 息惡業者見佛

應身. 二死苦果未分未全能滅除者. 不見

法身. 若分全除. 隨應得見佛之法身. 由

分或全能成二智證二理故. 五者一切諸

佛. 於第一身與諸佛同事. 皆隨生類同

能現彼變化事故. 令折伏惑. 於第二身

與諸佛同意. 同現佛身. 令三乘者隨應

入道斷諸業故. 於第三身與諸佛同體.

有爲無爲諸功德體. 一切諸佛同無異故.

六者煩惱障淨故能現應身. 業障淨故能現

化身. 智障淨故能現法身. 七者譬如依空

出電. 依電出光. 如是依於法身故出應

身. 依於應身故出化身. 是故性極淸淨攝

受法身. 智慧淸淨攝受應身. 三昧淸淨攝

受化身. 今助釋義復有四解. 觀佛之身但

應說二. 一者內自眞德. 卽如如如如智合

下	欄

名法身. 二者爲所化生應宜而現. 合名

應身. 然所化生. 有宜見佛身而入道者.

有不宜見潛受化者. 故分二種. 名爲應

化. 合成三身. 二者又觀彼意應說四身.

如如名自性. 如如智名報身. 理事別故. 法

實性故. 因修生故. 爲他利現二身如前.

然以眞德義同. 理智冥合. 自利無別. 自性

報佛合名法身. 假德相殊. 隨機現異. 利他

顯隱. 分成應化. 故成三佛不減不增. 三

者又諸障品略有二類. 一煩惱障品. 二所知

障品. 爲欲伏滅二障品現行. 故顯化身.

爲欲斷除二障品種子. 故顯應身. 爲欲永

滅二障品習氣. 故顯法身. 有彼三者不至

三身. 爲斷三故佛現三身. 四者又准金光

明說. 入如來地者爲三種淨故得極淸淨.

一煩惱淨. 能起化身. 由無□諍隨類化

故. 二者苦淨. 能起應身. 由離諸苦現等

覺故. 三者相淨. 能顯法身. 離能所執證理

智故. 前二惑障. 後一智障. 佛地經等說. 三

身者略有四釋. 一者由昔有情觀虛妄境.

心常迷闇. 起業受苦. □對彼故說初二

身. 一□妄顯眞. 二返愚成智. 眞境離纏名

曰法身. 實智離闇名受用身. 理智難測非

略能知. 方爲有情現粗理智名變化身. 令

初知粗後證細故. 二者煩惱障品能障涅

槃. 卽此涅槃亦名法身. 故勝□說. 一乘卽大

乘. 大乘卽佛性. 佛性卽法身. 法身卽涅槃界.

煩惱性縛. 涅槃性解. 性相違故. 斷得法身.

所知障品障受用身. 除無明增方爲實智.

經數: 一八六一

經名: 大乘法苑義林章卷第七

頁數: 三六二

上	欄

愚智相返斷所知障得受用身. 此受用身亦

名菩提. 菩薩地說菩提菩提斷皆名菩提

故. 爲令三乘得此二種方顯化身. 三者佛

有三德謂智斷恩. 爲顯此三故說法報

及化三身. 四者所修成果略有二種. 一所

受法樂. 二能受法樂. 自旣得已. 及爲令他

得之方便. 故說三身. 無著金剛般若論說.

有三種身. 一言說法身. 卽般若敎. 二智相至

得法身. 卽菩提智. 三福相至得法身. 除智餘

施等果. 餘定餘善. 彼論意說. 由於化身聽

聞言敎. 言說法身因故. 當成佛果能生智

福二種法身. 此三住處. 卽無相理眞如法身.

前因果身俱依此身方能證得. 雖彼亦說

色身住處化身之體. 經言不應以相具足

得見如來. 遮破色身非佛眞體. 故此不說.

不遮法報故說有三. 勝□經說如來妙色

身等卽是化佛. 如來色無盡等卽受用佛. 一

切法常住卽是法佛. 與天親菩薩般若論等

三佛義同. 故此不說. 法花經壽量品彼論

釋云. 出釋氏宮是化身. 成佛以來實無量

劫是報身. 如實知見三界之相是法身. 亦

與彼同. 故不別說. 或說四身. 楞伽經說. 一

應化佛. 二功德佛. 三智慧佛. 四如如佛. 初是

化身. 次二受用身. 福慧異故分成二種. 後是

法身. 金光明經亦說有四. 有化身非應身.

如來已般涅槃以願自在力故. 如是之身

卽是化身. 此說如來雖般涅槃. 以願自在

爲物所現龍鬼等身. 是趣攝故非現佛身.

名化非應. 有應身非化身. 是地前身卽前

中	欄

應身. 但爲地前諸菩薩等. 所現佛身依定

而起. 現佛形故非五趣攝. 名應非化. 四善

根中所見大千應身佛也. 三亦應亦化身. 住

有餘涅槃如來之身. 謂爲二乘四十心位

所現佛身. 現相修成依三昧起. 現佛形相

故名爲應. 現人同類有諸苦等. 亦名爲化.

四非應非化身. 是佛法身. 觀此經文. 前三

是化. 後是法身及自受用. 不說爲化十地

菩薩他受用身. 理亦定是應身非化. 由地

前位四善根中所見. 大千一主應身. 非是

趣類. 是應非化. 他受用身亦此句攝. 擧初

顯後略而不論. 不爾彼身何句所攝. 化非

應中但說如來已般涅槃願力所現. 不說

佛在所現化身. 主在起化易而可知. 主無

化起難而說故. 卽彼經說. 是第一身依應身

顯. 是第二身依法身顯. 法身眞實無有依

處. 旣說化身依應身顯. 無應起化故說

爲難. 佛地論中亦說四種. 一受用非變化.

謂自利分實受用身. 二變化非受用. 謂變化

身. 爲化地前雜類生故. 或粗或妙. 或令歡

喜. 或令怖畏. 改轉不定. 但名變化不名受

用. 不必令受現法樂故. 三亦受用亦變化.

謂爲地上菩薩所現種種化身. 令諸菩薩

受法樂故. 隨時改轉不決定故. 四非受用

非變化. 謂自性身又華嚴經說有十佛.

一無著佛. 安住世間成正覺故. 佛地論中

亦說十佛. 彼名現等覺佛. 二願佛. 願出生

故. 彼名弘誓願佛. 三業報佛. 信成就故. 諸

行皆因信最初起. 是故偏說. 彼名業異熟

下	欄

佛. 四持佛. 隨順世間不斷絶故. 彼名住持

佛. 五涅槃佛. 示涅槃故. 彼名變化佛. 六法

界佛. 於一切處無不現故. 七心佛. 善安住

故. 二名同彼. 八三昧佛. 成就無量功德無

所著故. 彼名定佛. 九性佛. 善決定故. 彼名

本性佛. 十如意佛. 以普覆故. 彼云隨樂佛.

前五世俗. 後五勝義. 隨其所應三身所攝.

五世俗者變化身攝. 五勝義中. 法界本性. 法

身所攝. 餘三受用. 於變化中現成正覺

示般涅槃. 立初及第五. 示修正行. 及發助

願而得勝果. 立第二第三. 般涅槃後形像

舍利住持不絶故立第四. 化佛隨增故立此

五. 於法身中. 功德法本及三身本性. 分成

法界及本性佛. 自受用身. 異世間識. 及起

功德. 分成心佛及與定佛. 他受用身名隨

樂佛. 故雖三身分成十種大般若經第

五百六十八又說十身. 一平等身. 二淸淨身.

三無盡身. 四善修身. 五法性身. 六離尋伺身.

七不思議者. 八寂靜身. 九虛空身. 十妙智身.

佛告最勝. 於初地中. 得平等身通達法

性. 離諸邪曲見平等故. 第二地中得淸淨

身. 離犯戒失戒淸淨故. 第三地中得無盡

身. 離欲貪瞋得勝定故. 第四地中得善修

身. 常勤修習菩提分故. 第五地中得法性

身. 觀諸諦理證法性故. 第六地中得離

尋伺身. 觀緣起理離尋伺故. 第七地中得

不思議身. 善巧方便智行滿故. 第八地中

得寂靜身. 離諸煩惱戱論事故. 第九地中

得虛空身. 身相無盡遍一切故. 第十地中

經數: 一八六一

經名: 大乘法苑義林章卷第七

頁數: 三六三

上	欄

得妙智身. 一切種智修圓滿故. 最勝白言. 佛

菩薩身豈無差別. 佛告最勝. 身無差別. 功

德有異. 以一切法同一法性故身無別. 功

德異者. 佛具功德菩薩不爾. 譬如寶珠. 若

具莊飾不具莊飾. 其珠無異. 廣說譬喩.

彼說所證法身無別. 能證功德智身有異.

佛則不爾. 能證之身亦無差別. 今此十身皆

法身攝. 隨其十地能證德異. 說有十種. 雖

無文說菩薩報身亦有十種. 應物化身理

亦有十. 德用旣異名亦應別. 准所證理十

法身故. 十地之稱卽報身名. 法無我智等分

位名地. 故金光明經說. 是初佛身. 隨衆生

意有多種故現種種相. 是故說多. 現猿□

等多形類故. 第二佛身. 弟子一意故現一

相是故說一. 弟子樂見現佛形故. 第三佛

身. 過一切種相. 非執相境界. 是故說名不

一不二. 一二等數皆執相故. 又如如不二如

如智不一. 是故法身不二不一

第四因起果相者. 攝大乘等說一種因. 彼論

第六卷說. 入所知相云何應見. 多聞熏習

所依非阿賴耶識所攝等. 又云. 由何能入.

由善根力所任持故. 乃至廣說. 多聞熏習

是出世心種子性故. 此說最初修四勝行. 一

親近善士以爲勝緣. 二聽聞正法. 三如理

思惟. 四如說修行. 後三內行. 內行要先

多聞熏習. 其小聞者無容得故. 此多聞種.

成唯識等略有三釋. 一唯新熏. 唯有漏種

以爲因緣親生無漏. 唯識論中雖已廣破.

依瑜伽論五十二. 問若諸習氣攝一切種子.

中	欄

復名遍行粗重者. 諸出世間法從何種子

生. 若言粗重自性種子爲種子生. 不應道

理. 故知有漏非無漏法親生因緣. 二唯本有.

諸無漏種未發心前名性種姓. 發心已後

名習種姓. 熏習彼用令漸增故. 見道以前

有漏聞熏能生現行. 無漏未起. 雙取此二

名順解脫決擇分善. 故雜集說. 決擇分善

雖修道斷. 然得建立爲無漏性道諦所攝.

見道以後無漏種子方生現行. 第八地前二

種雜起. 成佛以後諸有漏善及因無漏. □皆

轉滅. 諸果無漏圓滿生起. 故涅槃說. 捨無

常色獲得常色. 受想行識亦復如是. 今

觀彼義唯舊種子生現. 都無現行更新熏

種子. 唯識論中亦已廣破. 三者種子皆有二

種. 本有新熏. 見道以前同第二說. 見道以

後諸無漏種本有生現行. 新諸現行復熏成

新種. 略有二義. 一者轉滅. 二者轉齊. 轉滅

義者. 如大乘位無始以來加行勝善無漏善

種. 未逢緣故皆唯下品. 見道以前有漏聞熏

爲勝緣故. 資下無漏種漸令增勝. 至見道

位生下現行. 現行復熏下品種子. 見道修

習以爲緣故. 至修道位. 前刹那中見道下

種滅. 修道中種生生中現行. 現行復熏中

品種子. 修道修習以爲緣故. 至究竟位. 前

刹那中. 中品無漏種滅. 後刹那中. 上品無

漏種生. 無所依故. 道已滿故. 更不熏習.

本唯一品. 劣滅勝生故名轉滅. 後修習故.

前之同類不能爲同類因引後同類果故.

下	欄

如是地地下中上品諸無漏種. 及諸位中加

行勝善下中上品諸有漏種. 皆應准知. 至

佛位中. 唯有無漏上品圓滿. 無漏中下. 一

切有漏. □皆捨滅. 故經說捨無常色等. 二

者轉齊. 法爾種子皆有三品. 初修下故至

見道位. 下品無漏種生現行. 現行復熏下品

種子. 若無修習任運下生. 由修習故至修

道位. 中品種子生中現行. 現行復熏中品種

子. 前之下品亦轉成中. 若不熏習任運中

生. 由修習故至佛位中. 上品種子生上現

行. 道已滿故. 無所熏故. 更不熏習. 中品種

子□轉成上. 前中下種不復相續. 與後勝

齊故名轉齊. 故經說言捨無常色等. 望自

同品可名轉滅. 言轉齊名者望他異品. 此

多聞熏種. 見道以前. 有漏種子親爲因緣

生諸現行. 現行爲因緣復熏成種. 望無漏

種餘出世法. 爲增上緣. 由無漏種所資持

故. 諸有漏種感勝異熟. 不造無間業不墮

惡趣等. 由有漏法資無漏故. 當生出世

無漏現行. 見道以後. 無漏種子親爲因緣

生無漏現行. 與有漏法爲增上緣. 令有

漏善感十王果. 諸有漏善資助無漏. 展轉增

明證離繫法. 乃至成佛. 有漏皆滅純無漏在.

諸有受生皆依示現. 此聞熏習. 見道以前.

聞似法義理智法已. 數起思惟. 乃至四善

根中等引修習. 至見道位. 能證智起熏發種

子. 所生現智所現相好. 爲受用身因. 所證

理明爲法身因. 故勝□說. 於無量煩惱藏所

纏如來藏不疑惑者. 於出無量煩惱藏所

經數: 一八六一

經名: 大乘法苑義林章卷第七

頁數: 三六四

上	欄

纏如來法身亦無疑惑. 修二因故復得二

身. 化身但由大悲熏煮. 修前二因願力

所起. 金光明說是第一身依應身顯. 是第

二身依法身顯. 法身無依說是如如如如

智故. 大菩提心以善根爲自體. 善根卽是

大菩提性. 智度論說. 智及智處皆名般若. 菩

薩地說. 菩提菩提斷俱名爲菩提. 其諸善根

卽是多聞熏習種故. 涅槃等經說. 有二種因.

一生因. 如芽生莖. 二了因. 猶燈照物. 般

若經言. 一切諸佛法皆從此經出. 一切諸

佛從此經生. 天親論釋言. 於實爲了因. 亦

爲餘生因. 唯獨諸佛法福成第一體. 菩提

名法身. 體實無爲. 持經及說二爲了因. 眞

如法身證因得故. 非生因生. 餘謂受報相好

莊嚴佛化身相好佛. 於此爲生因. 生因生

故. 雖十法行皆能爲因. 受持自利. 演說利

他. 據十行勝略不說餘. 持經及說. 唯說

爲因. 能持及說二種善根正爲因故. 生因

有二. 一正. 二助. 有漏持說望受用身爲疏

助因. 性相違故. 無漏持說爲佛正因. 無漏

相順親生起故. 卽二生因通現及種. 了因亦

爾. 一正. 二助. 無漏智中無分別智. 望自性

身爲正了因. 諸有漏智及後得智爲助了因

非諸種子. 不聞緣故. 此說一因能得二果.

望自同類而爲生因. 望他異類而爲了因.

其化身者亦生因生. 此中法身. 見道以前煩

惱纏位名如來藏. 二乘雖得生空眞如. 智

障未除. 非德依止不名法身. 由數聽聞

思惟修習悲智因故. 初地以上二障漸斷.

中	欄

爲德依止卽名法身. 如前所引般若經說.

於初地中得平等身. 乃至十地得妙智身.

世尊自說是法身故. 由證彼理能證之智

十德差別. 顯彼所證法身亦十. 乃至成佛二

障皆盡. 二智圓成功德滿故. 所證理身明淨

顯現更無差別. 都名法身亦自性身. 如空

除□明淨豁然非新有空. 法身亦爾. 是名

法身了因成佛. 卽見道前. 由數聽聞思惟

修習大智因故. 令無漏種勢力增長. 初地

以上能生現行諸無漏智. 則此諸智分位差

別名爲十地. 故攝論云. 法無我智分位名

地. 此後菩薩略有二類. 有怖煩惱便析伏

彼令皆不行. 從初地後受變易身. 楞伽經

依此分十地菩薩爲三種意生身. 有從七

地將滿心中方受變易. 勝□經依此說二

乘無學得自在菩薩爲三種意生身. 七地以

前不怖惑故. 如二種生死義林中說. 所證

眞理旣名十法身. 能證功德亦名十受用. 受

用法樂故. 然昔異生造十王業. 初地以後

受十王果. 第八五識所變身形. 有漏異熟.

相好神通. 皆漸具足. 後得依此更變殊勝

爲相好身. 是無漏攝. 生諸淨土舊嚴道場.

於一身處爲二類變. 其相相似見者冥一.

合名受用. 怖煩惱者. 於見道後生廣果

天. 資現身因轉受變易. 不怖惑者. 七地滿

心方生廣果. 資現身業轉成變易. 如成唯

識具說此義. 十地受用准其所證應有十

名. 同法身名理亦無爽. 依能證德顯法

身故. 或十地名卽是十地受用身名. 依彼菩

下	欄

薩立彼名故. 如是十地展轉殊勝. 至第十

地將成佛時. 淨居天上乃有大寶蓮華相

現. 如十阿僧祇百千三千大千世界微塵數

量. 菩薩坐之而成正覺. 金剛心位猶有有

漏劣無漏身. 解脫道生有漏都盡. 劣無漏

滅. 故經說捨無常色等. 四智圓成功德具

足. 八識無漏所變色身亦皆無漏. 智如其境

充滿法界. 功德色身皆亦如是. 相續湛然

窮未來際. 利生本願盡法界故. 名自受用

身生因所生成佛之相. 見道以前大悲熏煮

以爲因故. 爲其十地下類菩薩. 現他受用

身. 唯是後得無漏所變. 展轉勝大. 乃至成

佛能遍十方. 隨其所宜爲十地衆. 積漸轉

大現他受用身. 初地見佛坐百葉花卽是

稱可百大千界. 且阿彌陀佛眼如四大海水.

眉間豪相如五須彌山. 身高六十萬億那由

他□河沙由旬. 應是初地菩薩所見. 二地

見佛坐千葉花. 乃至十地所見轉大. 此他

受用雖有父母亦現受生. 不先處天方下

成佛. 鼓音王經說. 阿彌陀佛. 父名月上.

母名殊勝妙顔. 子名月明. 奉事弟子名無

垢稱. 魔王名無勝. 調達名寂. 無量壽論云.

女人及根缺. 二乘種不生. 旣是報土無實

女人. 佛及菩薩化爲母等. 化分段身故現

此相. 化變易身未見誠說. 法花經中說.

大迦葉當成佛時無有魔事. 魔及魔人皆

護佛法. 尙有此相. 肉報土中有實魔事.

然大菩薩化爲魔王. 障他受用時現有之.

觀音授記經說. 阿彌陀佛壽命無量. 百千

經數: 一八六一

經名: 大乘法苑義林章卷第七

頁數: 三六五

上	欄

萬億劫當有終極. 滅度之後. 觀世音菩薩.

明相出時. 於七寶菩提樹下成等正覺. 名

普光功德山王佛. 國名衆寶普集莊嚴. 勝

阿彌陀佛國百千萬億不可爲比. 此佛滅

已大勢至成佛. 名善住功德寶王佛. 十地機

宜先已淳熟. 故化彼類卽身成佛. 不說先

住何處何天後來補處. 卽以此身就座成

佛. 是他受用大悲所熏. 生因所生成佛之

相. 故平等智初地以後能隨衆生所樂示現.

由見道前大悲熏煮. 初地以後能隨三乘.

隨所宜見現種種身. 花嚴經說. 十住之中

初發心住能現正覺. 後入涅槃. 肉十地中不

現化相. 法花等說. 觀音妙音皆以神力. 應

以三乘而得度者. 便現彼身而爲說法.

故於十地位皆能現化身. 此變化身及他

受用後得所變. 本唯無漏. 五八識品依之

所變皆唯有漏. 同處相似見者似一. 乃

至成佛能隨十方三乘所宜現種種化. 或

現佛身. 或現餘身. 先菩薩位要先住彼睹

史多天. 後方下生. 劫初成位生婆羅門家.

如慈氏等. 由賊富貴重淨行故. 劫後減位

生刹帝利家. 如能寂等. 由賤淨行重富

貴故. 佛爲化彼現二受生. 攝大乘論第九

卷說. 佛變化身能現八相. 天宮現沒受生

受欲踰城出家修諸苦行. 證大菩提.  轉

大法輪. 入大涅槃. 大般若經五百六十八亦

說八相. 一從天沒. 卽入胎相. 二□兒. 卽受

生相. 三童子. 卽受欲相. 四苦行. 五成道. 六

降魔. 七轉法輪. 八入涅槃. 無1彼攝論出家

中	欄

之相. 加降魔相. 攝論降魔成道相攝. 成道

離三魔. 降魔伏一故. 亦成道已卽降魔故.

初現出家後得苦行. 離之別立. 彼論出家

示厭俗相. 苦行示修邪行相故. 經依出

家爲修苦行. 故合建立. 行道證果降魔除

怨. 故離別立. 各據一義亦不相違. 廣如彼

經說. 明現相所以. 花嚴經中說有十相. 八

中加二. 三乘有情根猶未熟. 令深欣樂方

現佛身. 故先處天下生成佛. 由諸衆生所

應見故. 是變化身大悲熏煮. 生因所生成佛

之相. 敎說菩薩種類有三. 一一生所繫. 如

彌勒等. 先處人中身名一生所繫. 望當佛

位應有四生. 人天本有及二中有. 如七生

等名一大生. 若住天中稱一生繫. 半生名

一. 一本有故. 智度論說彌勒三生. 說在人

中除成佛身. 故說三也. 二最後身三坐道

場. 此二局在成佛身位. 化身旣2示. 二受用

身雖不見文. 准此應悉. 自受用身七地以

前名一生繫. 八地以後名最後身. 更無生

故. 處蓮花座名坐道場. 他受用身如觀音

前身. 名一生所繫. 觀音之身名最後身. 處

七寶座名坐道場. 法身無生便無是義. 然

此三身非定一異. 自受用身爲自身相. 法

身卽是此身理性. 理智深妙非餘所知. 三

乘見粗立名變化. 十地見細名他受用身.

由見不同性相殊異. 德義聚集分成三身.

非如有情各別自體立爲三種. 無定異故

非不異故. 非定一異. 如能寂佛. 十地所見

名他受用身. 二乘所見名變化身. 無分別智

下	欄

觀其眞理卽名法身. 眞智深3微久修因

滿自受法樂. 非餘所知. 名自受身. 知見不

同非定一異. 是生了因因起果相. 然有一

果. 二因所得. 一生因. 二引因. 成唯識說. 生

近正果名曰生因. 引遠殘果名曰引因.

如受用身. 金剛定前諸無漏種遠爲引因.

自位種子近爲生因. 望佛法身近遠現智

俱爲引因. 非爲生因. 不說牽引生起因等

得離繫故. 但說引發定異因等得無爲故.

於化身等現在前位. 種爲生因. 正生起故.

望舍利等名爲引因. 引殘果故. 今說受用

一果二因. 若望法身一果一因. 若望化身

一因二果. 又佛二果二因所得. 謂理智因. 勝

□經說. 有二種如來藏空智. 若離若脫若

斷若異一切煩惱藏. 不離不脫不斷不異

不異議如來藏. 此說煩惱體能覆藏名之爲

藏. 虛妄不實. 究竟破壞故名爲空. 無垢稱

說. 塵勞之疇是如來種姓. 涅槃經說. 未得

阿□多羅三□三菩提時. 善不善無記法皆

名佛性. 名如來藏. 故經標言有二種如來

藏空智. 煩惱亦名如來藏故. 其眞如理因

空所顯前之性故. 名之爲空. 法身之因煩

惱所覆名如來藏. 此離纏位名爲法身. 故

斷能覆煩惱障縛. 證得法身自性解脫. 法

花經說. 欲示衆生佛知見故出現於世.

示三乘者法身同故. 滅二化城至寶所故.

十卷楞伽第八卷初說. 阿梨耶識名空如來

藏. 具足無漏熏習法故. 名不空如來藏. 彼

經意說. 阿賴耶識能含淨種. 名之爲藏. 爲

經數: 一八六一

經名: 大乘法苑義林章卷第七

頁數: 三六六

上	欄

當佛因1名如來藏. 又未得菩提皆佛性故

名如來藏. 性虛妄故. 亦破壞故. 不實名空.

所含無漏淨法種子. 報身因故名如來藏. 性

非處妄. 究竟不盡. 名爲不空. 此生現行圓

滿果位名報化身. 故斷能藏有漏藏識. 所知

障滅大智滿故證受用身. 大悲滿故起變化

身. 法華經說. 欲令衆生悟佛知見出現於

世. 聲聞緣覺不知智身眞實處故. 不賜

羊鹿但與牛車至道場故. 上來二因. 若

在果位名法受用. 示悟此二佛出世間.

欲令衆生修此二因入佛知見. 皆令修行

不退轉業. 卽是示悟入佛知見. 佛出於世

總顯經義. 佛出世間欲令衆生修二妙因

得二勝果. 開此無上讚歎令修. 卽是開示

悟入之義. 復有二因能得二果. 如大乘經

莊嚴論說. 福德智慧二資糧. 菩薩善修無邊

際. 乃至勇猛疾歸德海岸. 攝論亦言. 誰能

悟入所應知相. 善備福智資糧. 菩薩果隨

增上分爲二類. 法身是福. 受用是智. 或

受用是智. 變化是福. 法身通二. 理實三身

皆通福智. 二實性故. 二所成故. 二所起

故. 由此三身皆二因得. 復有二因. 一能生.

二方便. 能生因性卽是因緣. 所餘三緣方便

因性. 受用變化二因所得. 法身一種方便因

得. 又有二因. 謂共不共. 法身一種. 是共因

得. 自受用身不共因得. 他受用變化通共

不共. 又有二因. 大智大悲. 自利他利. 隨增

義說. 自受用身大智自利因. 他受用變化身

大悲利他因. 法身通二因. 或皆通二. 菩 薩

中	欄

利他爲自利故. 菩薩自利爲利他故. 又有

二因. 一性種姓. 二習種姓. 法身非由二因

親得. 疏亦可名. 雖名佛性無別類故. 不

名性種性. 由此亦無因習成性. 餘之二身

二性親得. 又有三種因. 謂聞思修. 修慧正

爲親生了因. 聞思疏助. 又三智因. 正智正

爲法身了因. 餘二疏助. 正智後得爲受用正

生因. 加行疏助. 後智正爲變化正生因. 餘二

疏助. 舊說三因. 一應得因. 謂卽眞如. 所應

得故. 二加行因. 謂菩提心願. 三果圓滿因.

謂正加行. 隨增義者. 初得法身. 次得化身

願利生故. 後得報身實修行故. 佛性論中

說此三因各感三身. 通所成故. 廣如彼說.

彼論又說. 佛性有三. 一自性住佛性. 未發

心前住自性位. 二引出佛性. 發心以後諸

有學位. 三至得果佛性. 謂無學位. 彼論多說

法身理性. 有此三位與涅槃同. 依受用身

有爲佛性分此三種. 理亦無失. 又有三因.

般若經說. 發菩提心. 應云何住云何修行

云何降伏其心. 無著釋言. 云何住. 謂欲願.

行謂無相相應等持. 伏謂折伏散心. 還住

正願入定折伏散障. 名三種因. 天親釋同.

或異解者. 發心修行斷障別故. 散行定行.

初心散行. 次心定行. 後心入聖斷障. 是故

三因攝一切盡. 彼經宗意. 說法身因行無

相故. 亦說福智二相法身. 亦受用因方能起

化利益無盡. 有四種緣. 一因緣. 二等無間

緣. 三所緣緣. 四增上緣. 因緣一種. 遍諸有

爲親辦自果. 等無間緣. 因果必是心心所

下	欄

法. 其所緣緣. 體通一切法果必心心所.

增上緣性因果俱通. 與力不遮果自性故.

法身但由增上緣得. 自受用身通四緣得. 他

受用變化. 初後緣得. 非心心所實自性故.

復有四力. 一因. 二善友. 三作意. 四資糧. 三

身皆通四力所得. 然親得者. 法身卽非. 又

有四行. 菩薩地說. 一菩提分. 二波羅蜜. 三

諸神通. 四成熟有情. 三身皆由此四行得.

又有六因. 一能作. 二俱有. 三相應. 四同類.

五遍行. 六異熟. 能作體通有爲無爲. 果唯

有爲不障生故. 體通四緣攝. 俱有體通諸

有爲法. 俱時與力. 因緣增上相應果唯心

心所法. 亦因增上同類唯是諸有爲法. 同

品勝品自類爲因. 亦因增上所緣定無. 等

無間不定. 遍行唯是苦集二諦. 或是見道

遍緣四諦一切煩惱. 唯除因緣. 異熟唯是

有漏善業及不善業. 招無記故唯增上緣.

此六因中若諸現行望自親種. 爲因增上.

現行相望定無因緣. 必有增上. 餘二不定.

望不親種但一增上. 一切種子望自類種.

皆因增上. 望自類現行亦因增上. 定無等

無間. 所緣緣不定. 若望異種但爲增上. 望

異現行定爲增上. 無因等無間. 所緣緣不

定. 初之四因通現及種可有因緣. 遍行異

熟雖通現種. 不親生故皆非因緣. 前四因

通有漏無漏. 後二種因唯是有漏. 故佛三

身法身非是六因所得. 體非生故. 自受用

身前四因得. 他受變化初三因得. 非相應

因. 如六因義林敎理爲證. 復有十因. 一隨

經數: 一八六一

經名: 大乘法苑義林章卷第七

頁數: 三六七

上	欄

說. 二觀待. 三牽引. 四生起. 五攝受. 六引發.

七定異. 八同事. 九相違. 十不相違. 法身唯

爲五因所得. 論說離繫果. 攝受引發定

異同事不相違因五因得故. 性妙離言. 非

隨說因得. 能證道合. 觀待相疏. 非彼因得.

牽引生起二果有爲. 亦非二得. 相違因遠.

得果已無. 亦非彼得. 若疏遠詮. 亦隨說得.

不親得故論不說之. 觀待餘二功德之身

成自性身. 道證非疏遠故論亦不說. 離煩

惱纏而成法身. 以道證時彼都已遠. 論亦

不說相違因得. 然義可爲八因所得. 唯除

牽引及生起因. 受用變化八因所得. 除隨

說相違. 言說不能親詮彼故. 不說得之.

疏亦可得. 相違因遠不說得之. 疏亦可得.

若依此義通十因得. 待因成果. 二身相待

有觀待因. 能生種子熟未熟別. 分成牽引

及生起因. 攝受六依處辨無漏法故有攝受

因. 本性種子成引發因. 自乘種子爲定異因.

卽前諸因同爲生等一事業故爲同事因. 不

相違因其理可悉. 故有八因. 或復十因.

且隨顯相說. 此因等諸嚴淨土所有妙因

皆三身因. 恐繁且止已辨因起當辨果

相. 果有五種. 一異熟. 二等流. 三離繫. 四士

用. 五增上. 此中士用略有二釋. 一云五[&FFFF]#假

者名曰士夫. 彼所得果名士用果. 二云諸別

別法亦名士夫. 如彼假者有體用故. 從喩

爲名. 假士夫得名士用果. 若依初義法身

唯是離繫增上果. 斷障得故是離繫果. 增上

可知. 非有漏故非異熟果. 非有爲故非

中	欄

等流果. 非五[&FFFF]#假者之所親證故非士用

果. 若依後義亦士用果. 聖道士夫之所得

故. 體成三果. 受用變化各成三果. 非有漏

故非異熟果. 非無爲故非離繫果. 依前諸

因得三身中. 因緣生者等流增上. 或是士

用. 或非土用. 增上緣得可通四果. 唯除異

熟. 佛果無故. 餘二緣得定有增上. 必無離

繫. 等流士用或有或無. 自類勝品者有等

流. 餘相望非有. 彼勢力得者有士夫. 餘相

望非有

第五諸門分別者. 略有十四門. 一常無常門.

金光明說. 如是三身以有義故而說爲常.

以有義故說爲無常. 化身者□轉法輪. 是

故處處1如如方便相續不斷. 是故說常. 非

是本故. 具足之用不顯現故. 是故說無常.

莊嚴論說. 常有三種. 一本性常. 二不斷常.

三相續常. 佛地論說. 此變化身沒已復現.

化無盡故. 是相續常. 所依常故亦說爲常.

有生滅故亦是無常. 正與經同. 金光明說.

應身者從無始來相續不斷故. 以一切智

佛不共之法能攝持故. 衆生未盡用亦不

盡. 是故說常. 非是本故. 以具足用不顯

現故. 故說無常. 佛地論說. 是不斷常. □受

法樂無間斷故. 所依常故亦說爲常. 依此

常義. 涅槃經說獲常色等. 若言如來身無

常者. 此人舌根何不墮落. 從因生故. 有生

滅故. 亦說無常. 2諸論及涅槃經三十3五皆

說. 記有四種. 一一向記. 二分別記. 三返問

記. 四捨置記. 此記有二. 一人四記. 二法四

下	欄

記. 人四記者. 一問生者皆死耶. 答言如是.

應一向記. 二問死者復生耶. 答言應分別.

有煩惱者死而復生. 無煩惱者死而不生.

應分別記. 三問人爲殊勝. 應返問彼. 汝何

所方. 若方於天答言爲劣. 若方於餘答

言爲勝. 應返問記. 四問我爲有無. 應捨

勿答. 是捨置記. 法四記者. 一問生者皆滅

耶. 答言如是. 是一向記. 二問滅者復生耶.

答言此分別. 有因緣者滅而復生. 無因緣

者滅而不生. 二乘五[&FFFF]#無大悲緣. 無餘依

滅而更不生. 如來之身但墮法數不墮生

數. 有大悲故本願未盡. 有因緣故滅而復

生. 是分別記. 三問聲聞善心爲勝爲劣. 應

返問彼. 汝何所方. 隨方爲答. 是返問記.

四問第六[&FFFF]#爲善不善. 應捨勿答. 是捨置

記. 佛受用身旣墮法數. 生者能滅是一向記.

故不可說是本性常. 許從因生說是常

者. 違比量故. 金光明中說. 法身者非是行

法. 無有異相. 異無有故. 是4自本故. 是故

說常. 如如法身非是行法. 無有異相. 如如

智法身是自本故. 理智廣大冥合無相. 猶

如虛空. 是故說常. 佛地論說. 如如法身是

自性常. 離諸分別及離戱論. 本性常住無

生滅故. 是故說常. 涅槃依此說. 佛卽法.

法卽是僧. 僧卽是常. 常卽虛空. 虛空卽佛

性. 佛性卽法身. 如如智身是不斷常. 衆生

無盡. 本願不窮. 復不入涅槃. 中間無間

斷. 與智冥合如空無限. 亦離分別及諸

戱論. 是故說常. 唯說如如爲法身者. 唯

經數: 一八六一

經名: 大乘法苑義林章卷第七

頁數: 三六八

上	欄

自性常. 攝大乘問. 佛受用身及變化身旣

是無常. 云何經說如來身常. 彼自答言. 此

二所依法身常故. 無性釋云. 此非身常. 依

常身故. 此顯等流及變化身是異門常. 非

自性常. 又彼二身以□受用無休廢故. 數

數現化不永絶故. 如常受樂如常施食.

如來身常當知亦爾. 無性釋言. 又受用身

以□受用無休廢故. 猶如世間言常受樂.

雖非受樂常無間斷. 而言常受. 佛受用身

亦爾. 彼彼菩薩受樂無廢. 雖非常住而亦

言常. 故勝□言. 如來色無盡. 智慧亦復然.

由佛化身數數現化不永斷絶. 猶如世間

言常施食. 雖非無間然數數施. 其心不絶

名常施食. 化身亦爾. 數數現化不永絶故.

二身言常. 是密意常二自他二利門. 金光

明說. 善男子一切諸佛利益自他至於究

竟. 自利益者是法如如. 利益他者是如如

智. 於自他利益處. 一切得自在. 成就種種

無邊用故. 是故分別佛法. 無量無邊種種差

別. 雜集論說. 佛受用身自利最勝. 變化身

者他利最勝. 自性身者俱利□勝. 他受用身

雖他利攝. 從自受用受法聖財. 最增勝故

但說自利. 佛地唯識. 皆說法身寂靜安樂.

無動作故. 正自利攝. 金光明依此說自利

益者是法如如. 不說有能爲增上緣益衆

生故亦兼利他. 又與二身俱利爲依. 二利

所攝. 受用有二. 自受用身自願行滿. 能自

受用微妙法樂正自利攝. 他受用身他願行

滿. 令諸菩薩受大法樂他利所攝. 由此二

中	欄

故. 或說受用唯自利攝. 或說他利. 或說俱

利. 皆不相違. 返顯經言能利益他是如如

智者. 但說能爲受用變化利益他者是如

如智. 不遮此智而是自利. 變化身者唯爲

利他. 現諸化相他利所攝三有異無異門.

攝大乘說. 諸佛法身依止意樂業無別故.

當言無異. 無量依身現等覺故. 當言有

異. 無性釋言. 眞如無異. 依止無別. 利樂意

同. 意樂無別. 正覺涅槃種種業同. 業無差

別. 此說能依及所依同故. 言無異. 佛地論

說. 法身實性諸佛共有. 故無差別. 就能證

因有差別故. 假說差別. 唯就所依說無

差別. 體無二故. 若就能依說有差別. 體

有異故. 攝論復言. 如說法身受用亦爾.

意樂及業無差別故. 當言無異. 不由依

止無差別故. 無量依止差別轉故. 變化身亦

爾. 佛地論說. 其餘二身. 各別因感各別自

性. 實有差別. 卽攝論言. 無量依身現等覺

故. 當言有異. 但無別執. 利樂意樂事業平

等. 說無差別. 亦不相違四三身形量門.

佛地論說. 法身無邊. 猶若虛空遍一切處.

不可說其形量大小. 就相而言如空無際.

自受用身有色非色. 非色無形. 不可說其

形量大小. 隨身及境亦得說言遍一切處.

有色諸法. 大劫修因得勝根境. 一一相好

周遍法界. 不同生死業有分限. 所感身形

有小有大. 佛無漏身於無量劫. 値無邊佛.

斷無邊障. 利無邊生. 修無量善之所起故.

果亦無邊. 由圓鏡智所變之身無限量故.

下	欄

諸佛所變同處同時. 其相相似不相障□. 終

無間斷受用法樂. 唯佛所知. 非餘根境. 故

聖敎說. 無見頂相無邊法音. 一一功德作用

無限. 他受用身爲諸菩薩現種種身. 言音

相好形量不定. 梵網經說. 我今盧舍那. 方坐

蓮華座. 乃至一國一釋迦等. 花嚴等說. 初

地菩薩見百佛國. 一國卽是一大千界. 一界

有一釋迦化身. 一四天下各一化身. 一界卽

有一大釋迦. 四善根所見. 百億小釋迦餘三

乘所見. 初地自見百大千界一盧舍那. 阿

彌陀佛量是此所見. 如是二地見千. 三地

萬等. 積數應知. 乃至十地金剛心菩薩將

成佛時. 色究竟天上大寶蓮華相現. 周圓如

十阿僧祇百千三千大千世界微塵數量. 此

一微塵一大千界. 菩薩坐之而成正覺. 彼所

見佛身量難知. 自受用身彼所不見. 法花

經等經阿難成佛國土之量. 准此佛身他受

用攝. 何地所見理准應悉. 其變化身化地前

衆. 資糧加行二位見別. 隨衆所宜形量不

定. 釋迦丈六倍大衆生. 彌勒千尺任生宜

見. 他受化身皆是化色. 四五塵性. 非色功德

雖無形質. 而亦化現. 成唯識說. 無上覺者

神力難思. 故能化現無形質法. 現貪瞋等

令餘知故. 瑜伽論說. 變化不能爲其四事.

一心. 二心所. 三根. 四業果. 雖無實用. 現似

有之心心所法. 卽相分心. 化似五根體四

塵性. 雖似業果性卽無漏. 六年苦行馬麥

金□. 雖皆似苦. 實無漏故五所化有情共

不共門. 自性自受用無此分別. 他受用及化

經數: 一八六一

經名: 大乘法苑義林章卷第七

頁數: 三六九

上	欄

有此義門. 佛地論中略有三說. 一者皆共.

以一一佛皆能化生. 福慧平等. 多時修行同

心菩提. 如說一佛所化有情卽一切佛. 故知

皆共. 二者不共. 以佛所化本相屬故. 是故

釋迦. 底沙佛時. 曾與慈氏同事彼佛. 佛觀

所化. 釋迦先熟. 慈氏後熟. 觀能化者慈氏

先成. 釋迦後成. 入火光定令釋迦見. 七日

七夜翹一足讚. 令超慈氏在前成佛. 又

釋迦言. 我所應度皆已度訖. 又契經說. 佛

涅槃時. 觀一所化現在有頂. 當生此間應

受佛化. 留一化身潛住此界身現涅槃.

彼沒來生. 留身方化. 成無學已化身方滅.

又處處說. 能化所化相屬決定. 是故不共. 如

實義者有共不共. 成唯識論亦作是說. 所化

共者. 同處同時. 諸佛各變. 爲身爲土. 形狀

相似不相障□. 展轉相雜爲增上緣. 令所

化生自識變現謂於一土有一佛身. 爲現

神通說法饒益. 於不共者. 唯一佛變諸有

情類. 無始時來. 種姓法爾更相繫屬. 或多屬

一. 或一屬多. 故所化生有共不共. 不爾

多佛久住世間各事□勞. 實爲無益. 一佛

能益一切生故. 此義廣如佛地等說六三

身諸相門七由幾自在得自在門八三

身依止幾處門九由幾佛法所攝持門

十受用變化非法身門十一功德相應門.

此上皆如攝大乘說十二有漏無漏識所

變門. 如成唯識說十三淨土差別門. 如

別義林說. 十四三身說法差別門. 如楞伽

經. 此三身義差別無邊恐厭繁文且略指

中	欄

述. 如十地經金光明經楞伽經金剛般若

經涅槃經勝□經解深密經法花經無垢

稱經瑜伽攝論二般若論對法佛地唯識

寶性等論. 及法花無垢稱疏. 廣辨其

相1◎

◎2佛土章第六

佛土義. 以八門分別. 一顯差別. 二出體性.

三明因行. 四彰果相. 五釋分量. 六解處所.

七共不共. 八諸門辨

第一顯差別者. 佛地論第七云. 佛身有二.

一生身. 二法身. 若自性身若實受用俱名法

身. 諸功德法所集成故. 若變化身若他受

用俱名生身. 隨衆所宜數現生故. 一切佛

土必有身居. 身旣有二故土亦然. 生身土

通淨穢. 法身土唯淸淨. 或身有二. 一實. 二

權. 實卽法身. 權卽生3體. 土隨亦二. 淨穢如

前. 佛地經說. 佛身有三. 頌云自性法受用.

變化. 差別轉. 彼論云. 自性法者卽是如來初

自性身. 體常不變故名自性. 力無畏等諸

功德法所依止故. 亦名法身. 受用者卽受

用身. 能令自他受用種種大法樂故. 變化

者卽變化身. 爲欲利益安樂有情. 示現種

種變化事故. 雖淨法界體性無差別. 而有

三身種種相異. 轉變不同故名差別. 身旣有

三土隨亦爾. 一法性土. 二受用土. 此二唯淨.

三變化土. 通淨及穢. 成唯識論第十卷說.

佛身有四佛土亦爾. 一自性身. 依法性土.

稱讚大乘功德經言. 是薄伽梵. 住法界藏

說彼經典. 住法性土也. 二自受用身. 依

下	欄

自受用土. 三他受用身. 依他受用土. 佛

地經云. 住最勝光耀十八圓滿也. 四變化

身. 依變化土. 此經所云住廣嚴城也. 初三

身土唯淨非穢. 後變化土通淨及穢. 爲十

地菩薩現身及土非穢唯淨. 爲地前菩薩

二乘衆現. 通淨及穢. 若爲分別煩惱及所

知障未盡. 未證二空眞如者所現身土.

或淨或穢. 若爲二分別障盡及已證二空

者所現身土. 必是淨故. 佛地論說. 三身

有四句. 一受用非變化. 謂自受用身. 二變

化非受用. 謂變化身. 三亦受用亦變化. 謂他

受用身. 四非受用非變化. 謂自性身. 亦同

唯識. 大般若經第五百六十八勝天王會第

三卷說. 佛有十身. 一平等身. 二淸淨身. 三

無盡身. 四善修身. 五法性身. 六離尋伺身.

七不思議身. 八寂靜身. 九虛空身. 十妙智身.

天王白言. 何位能得如來十身. 佛言. 初地

得平等身. 通達法性. 離諸邪曲見平等故.

第二地中得淸淨身. 離犯戒失戒淸淨故.

第三地中得無盡身. 離欲貪瞋得勝定故.

第四地中得善修身. 常勤修習菩提分故.

第五地中得法性身觀諸諦理證法性故.

第六地中得離尋伺身. 觀緣起理離尋伺

故. 第七地中得不思議身. 方便善巧智行

滿故. 第八地中得寂靜身. 離諸煩惱戱論

事故. 第九地中得虛空身. 身相無盡遍一

切故. 第十地中得妙智身. 一切種智修圓

滿故. 天王復言. 佛菩薩身豈無差別. 佛

言. 天王. 身無差別功德有異. 以一切法

經數: 一八六一

經名: 大乘法苑義林章卷第七

頁數: 三七○

上	欄

同一法性故身無別. 諸如來身具諸功德.

菩薩不爾故功德異. 廣說無量譬喩顯示.

故知十身皆唯法身. 法身依義旣有十名.

是故眞如隨於勝德. 亦成十土一遍行土.

二最勝土. 三勝流土. 四無攝受土. 五類無別

土. 六無染淨土. 七法無別土. 八不增減土. 九

智自在土. 十業自在土. 亦隨能證別分十

土. 依義別故. 佛地論云. 又餘經說有十種

佛. 卽花嚴經. 一現等覺佛. 二弘誓願佛. 三

業異熟佛. 四住持佛. 五變化佛. 六法界佛.

七心佛. 八定佛. 九本性佛. 十隨樂佛. 前

五世俗. 後五勝義. 隨其所應三身所攝. 且

隨粗相配三身者. 初五化身. 次二法身. 後

三受用. 旣卽三身. 土亦三土. 更無別義. 瑜

伽第四云. 復有超過淨居大自在住處. 有

十地菩薩. 由極熏修第十地故得生其中.

卽花嚴云. 有妙淨土出過三界. 第十地菩

薩當生其中. 亦卽十地云. 現報利益受佛

位故. 後報利益摩醯首羅智處生故. 梵云

摩醯首羅. 卽瑜伽所云大自在. 第十地菩薩

也. 第十地菩薩將成佛時. 往色究竟上坐

大寶蓮華成正覺故感得此土. 旣成佛已

土便無邊更無別處. 對法第六云. 復有淸

淨世界. 非苦諦攝. 非業煩惱力所生故. 非

業煩惱增上所起故. 然由大願淸淨善根增

上所引. 此所生處不可思議. 唯佛所覺. 尙

非得靜慮者靜慮境界. 肉尋思者. 此自受用

土唯佛所知. 尙非十地二乘境界. 肉非聖

位有尋思者之所能知. 雖有諸敎種種不

中	欄

同及如上說. 身土差別不過三四. 更不釋

餘. 如理應悉

第二出體性者. 自性身土卽眞如理. 雖此

身土體無差別. 而屬佛法. 相性異故. 以義

相爲身. 以體性爲土. 以覺相爲身. 以法

性爲土. 體具□沙眞理功德. 此佛身土俱

非色攝. 非心心所. 但依一如差別義說. 自

受用身還依自土. 謂圓鏡智相應淨識. 由昔

所修自利無漏純淨佛土因緣成熟. 從初成

佛盡未來際. 相續變爲純淨佛土. 唯以

無漏色[&FFFF]#. 色香味觸相續四塵. 間斷亦聲.

五塵爲性. 體具事相色法功德. 對法所言

唯佛所覺. 尙非得靜慮者靜慮境界. 肉尋

伺者. 卽是此土他受用身還依自土. 謂平等

智大慈悲力. 由昔所修利他無漏純淨佛土

因緣成就. 隨於十地菩薩所宜變爲淨土.

器土亦以無漏色[&FFFF]#四塵五塵而爲體性.

譬如世間人王國土. 以有情界及器世界

以爲體性. 離二無別王國土故. 由此他受

用身所有淨土. 亦以成十地菩薩五[&FFFF]#及

金銀等所成四塵等器土以爲體性. 無垢稱

經第一卷說. 諸有情土是爲菩薩嚴淨佛土.

一切菩薩隨諸有情增長饒益. 卽便攝受嚴

淨佛土. 乃至廣說. 十善業道土. 是菩薩佛土.

菩薩成佛時. 大富梵行乃至正見有情來生

其國. 故知有情及彼器界俱稱佛土. 持□所

言我見釋迦佛土嚴淨. 復有無量寶功德

莊嚴. 亦他受用土. 持□乃是第八地故. 法

花經云. 衆生見劫盡大火所燒時. 我此土

下	欄

安穩天人常充滿. 梵網經言. 我今盧舍那.

方坐蓮華座. 一花百億國. 一國一釋迦. 卽

他受用土. 世親菩薩淨土論云. 女人. 及根

缺. 二乘種不生. 皆他受用土. 此之佛土. 佛

所變者定唯無漏. 菩薩變者通有無漏. 第八

五識所變. 唯有漏第六意識. 或第七識及所

變通有無漏. 其有情土通以五[&FFFF]#功德爲

性. 其此器土具十八圓滿. 佛變化身還居

自土. 謂成事智大1悲慈力由昔所修利他

無漏淨穢佛土因緣成熟. 隨未登地有情所

宜. 化爲佛土. 或淨或穢. 如彌勒士淨. 釋迦

土穢. 釋迦土中說無垢稱經. 足未按前現

穢非淨. 足按已後暫令見淨. 說法花時.

十方佛集淨而非穢. 未集已前穢而非淨.

涅槃亦言. 爾時三千大千世界. 以佛神力地

皆柔軟. 無有坵墟土石沙礫. 亦化土攝. 隨

所宜生而現土故. 此土亦以有情五[&FFFF]#及器

四塵等以爲體性. 佛變唯無漏. 餘有情變

通有無漏. 第六識及所變通有無漏. 餘識及

所變唯有漏. 雖有種種衆寶莊嚴. 依法出

體. 外土唯色. 內土通五. 所化有情五[&FFFF]#成

故. 或似有功德. 或似無功德

第三辨因行者. 此上經言. 發起無上菩提

心. 正是爲菩薩嚴淨佛土. 菩薩2證得大菩

提時. 一切發趣大乘. 有情來生其國. 純意

樂善加行上意樂六波羅蜜四無量四攝

事巧方便三十七種菩提分法修□向. 善

說息除八種無暇. 自守戒行不譏彼短. 十

善業道. 合十八種淨修佛土. 皆淨土因.